b'\n_START_ARTICLE_\nAFI (band)\n_START_SECTION_\nDe tidlige \xc3\xa5r\n_START_PARAGRAPH_\nMens de stadig gik p\xc3\xa5 Ukiah High School i Ukiah, Californien, oprettede Davey Havok (vokal), Mark Stopholese (guitar) og Vic Chalker (bas) et hardcore punk band kaldet AFI (A Fire Inside) in 1991. Bandet blev inspireret til at lave punk musik, af straight edge grupper som fx Minor Threat, da forsanger Davey Havok (Og senere guitartist Jade Puget, samt bassist Hunter Burgan) lever efter straight edge livsstilen; hvilket er en bev\xc3\xa6gelse der tager afstand fra alkohol, rygning og ikke mindst stoffer. P\xc3\xa5 det tidspunkt havde bandet ikke nogen til at spille p\xc3\xa5 trommer, og vidste ikke hvordan man spillede p\xc3\xa5 et instrument. Stopholese foreslog hans ven Adam Carson, fordi han havde et trommes\xc3\xa6t. Stopholese l\xc3\xa6rte at spille guitar, Chalker l\xc3\xa6rte at spille bas og AFI begyndte deres karriere med split-ep\'en Dork (1993) med det nu opl\xc3\xb8ste Loose Change, som bl.a. havde den senere AFI-guitarist Jade Puget. Chalker mistede snart interessen og blev erstattet af sangskriver-bassist Geoff Kresge. _NEWLINE_AFI blev opl\xc3\xb8st da deres medlemmer kom til at g\xc3\xa5 p\xc3\xa5 forskellige kollegier, deriblandt University of California, Berkeley og University of California, Santa Cruz. Kresge flyttede til New York hvor han spillede med Blanks 77. Efter at have genforenet for at optr\xc3\xa6de med en livekoncert besluttede de andre medlemmer sig til at droppe kollegiet for i stedet at spille med AFI p\xc3\xa5 fuld tid. Mellem 1993 og 1995 udgav de flere vinyl-ep\'er (Behind the Times; Eddie Picnic\'s All Wet; Fly in the Ointment; This Is Berkeley, Not West Bay; AFI/Heckle; Bombing the Bay) uafh\xc3\xa6ngigt. Deres f\xc3\xb8rste album i fuld l\xc3\xa6ngde, Answer That and Stay Fashionable, blev udgivet i 1995. Very Proud of Ya fulgte snart efter samme \xc3\xa5r. _NEWLINE_Efter flere turn\xc3\xa9er for albummet, besluttede Kresge sig for at forlade gruppen. Han blev erstattet af Hunter Burgan p\xc3\xa5 resten af Very Proud of Ya turn\xc3\xa9en. Burgan fortsatte med at hj\xc3\xa6lpe AFI med at indspille Shut Your Mouth and Open Your Eyes og blev inviteret til at blive bassist p\xc3\xa5 fuld tid. Eyes introducerede AFI fans til en mere aggressiv lyd som havde meget mere r\xc3\xa5ben isf. sang.\n_START_SECTION_\nBlack Sails og Art of Drowning\n_START_PARAGRAPH_\nEfter at have indspillet A Fire Inside EP\'en (1998), forlod Stopholese bandet og blev erstattet med Puget, som var en af Havoks n\xc3\xa6re venner. Efter A Fire Inside EP\'en indspillede bandet Black Sails in the Sunset (1999), som blev et musikalsk vendepunkt i bandets karriere. P\xc3\xa5 dette album l\xc3\xa5 deres oprindelige hardcore-r\xc3\xb8dder stadig til grund for deres lyd, men der kom flere aspekter som var p\xc3\xa5virket af den m\xc3\xb8rke romantik (man kan h\xc3\xb8re et digt, "De profundis clamavi", af den franske m\xc3\xb8rk-romantiske Charles Baudelaire p\xc3\xa5 det skjulte spor "The Midnight Sun")._NEWLINE_All Hallows EP (1999) indeholdt singlen "Totalimmortal," et nummer som senere blev spillet af The Offspring til lydsporet til Jeg, mig & Irene. Det blev spillet meget i radioen og gjorde AFI kendt hos et st\xc3\xb8rre publikum. Offspring forsanger Dexter Holland blev baggrundsvokal p\xc3\xa5 en r\xc3\xa6kke numre p\xc3\xa5 Black Sails._NEWLINE_I 2000 udgav AFI The Art of Drowning som kom p\xc3\xa5 Billboard Charts som nummer 174 . The Days of the Phoenix blev udgivet som en single og video for at g\xc3\xb8re reklame for albummet. The Days of the Phoenix solgte, ligesom "Totalimmortal", nogenlunde godt og skaffede bandet PR b\xc3\xa5de i TV og radio.\n_START_SECTION_\nMainstream succes\n_START_PARAGRAPH_\nI 2002 forlod AFI Nitro Records og udgav Sing the Sorrow (2003) p\xc3\xa5 DreamWorks Records. Dog havde bandet takket nej til st\xc3\xb8rre pladekontrakter f\xc3\xb8r i tiden. Sangene "Girl\'s Not Grey", "The Leaving Song Pt. 2" og "Silver and Cold" havde moderat succes p\xc3\xa5 Billboard Chart og gjorde bandet kendt for et st\xc3\xb8rre publikum. De blev nomineret i MTV Video Music Awards 2003 i MTV2 award kategorien for videoen "Girl\'s Not Grey", som blev deres f\xc3\xb8rste VMA nogensinde._NEWLINE_Blandt wrestling fans blev de ogs\xc3\xa5 kendt for nummeret Miseria Cantare, som blev brugt af CM Punk som indgangsmusik mens han wrestlede for Ring of Honor._NEWLINE_I 2006 blev Decemberunderground udgivet p\xc3\xa5 Interscope Records. Anmeldere har bem\xc3\xa6rket en endnu st\xc3\xb8rre udvikling i AFI\'s lyd p\xc3\xa5 dette album, som b\xc3\xa6rer pr\xc3\xa6g af Coldwave og New Wave. Albummets f\xc3\xb8rste single "Miss Murder" blev #1 p\xc3\xa5 Billboard Modern Rock Charts. Udgivelsen reflekterer bandets voksende fanbase, som er i stadig forandring, og albummet kom ind som nr. 1 p\xc3\xa5 Billboard 200. Albummet har f\xc3\xa5et Guld af RIAA for over 500.000 solgte eksemplarer._NEWLINE_12. december 2006 udsendte AFI deres f\xc3\xb8rste DVD, I Heard a Voice. Bandets fremtidige planer er ukendte, men Havok har sagt at bandet planl\xc3\xa6gger en turn\xc3\xa9 i sommeren 2007. Derudover har Puget talt om en mulig EP, som ville indeholde uudgivede sanger fra indspilningerne af Decemberunderground.'